钦定古今图书集成/理学汇编/文学典/第141卷 > 《宋史》 > 《职官志》
## 钦定古今图书集成/理学汇编/文学典/第141卷 > 《宋史》 > 《职官志》

中书省，凡命令之礼有七：曰“制书”，处分军国大事、颁
赦宥、德音；命尚书左右仆射、开府仪同三司、节度使，
凡告廷除授则用之；曰“诰命”，应文武官迁改职秩、内
外命妇除授及封叙赠典，应合命词则用之。皆承制
画旨以授门下省，令宣之，侍郎奉之，舍人行之，留其所得旨为底；大事奏禀，得旨者为“画黄”；小事拟进，得
旨者为《录黄》。凡事干因革损益而非法式所裁者，论
定而上之诸司，传宣特旨，承报审覆，然后行下
吏部《官告》院，主管官一员，以京朝官充。

旧制，“提举一人，以知制诰充；判院一人，以带职官京朝充。”

掌吏、兵、勋、封官告，以给妃嫔、王公、文武品官、内外命
妇及封赠者，各以本司《告身印》印之。文臣用吏部，武
臣用兵部，王公及命妇用司封，加勋用司勋。官制行，
四选皆用吏部印，惟蕃官则用兵部印记。凡绫纸幅
数、褾轴名色，皆视其品之高下，应奏钞画闻者给之。
令史十五人。元丰五年，官制所重定制“受敕授、奏授”
告身式。从之。绍圣元年，吏部言：“元丰法，凡入品者给
告身，无品者给黄麻。元祐中，以内外差遣并职事官
本等内改易或再任者，并给黄牒，乃与无品人等。”诏
今后帅臣、监司、待制以上知州，并给告，馀依旧。三年，
诏职事官监察御史以上因事罢，并给告。元符元年，
吏部言：“元祐法，小使臣只降宣札，乞自承信郎而上，
依旧给告。”宣和元年，诏官告院立条：凡制造告身法
物应用绫锦，私辄放效织造及贸贩服用者，立赏讦
告。大抵官告之制，自乾德四年诏定告身绫纸褾轴，
其制阙略。咸平、景德中两加润泽，至皇祐始备。神宗
即位，循用皇祐旧格，逮元丰改制，名号虽异，品秩则
同，故亦未遑别定。徽宗大观初，乃著为新格，凡褾带
网轴等饰，始加详矣。凡文武官绫纸五种，分十二等
色，背销金花绫纸三等。

一等一十八张，滴粉缕金花大犀轴，八荅晕锦褾韬，色带，三“公、三少、侍中、中书令用之。一等一十七张，滴粉缕金花中犀轴，天下乐锦褾，犀轴，色带，左右仆射、使相、王用之。”

白背五色绫纸三等。

二等：一十七张，滴粉缕金花翠毛狮子锦褾韬，玳瑁轴色带；“知枢密院，两省侍郎，尚书左右丞，同知签书枢密院事，嗣王，郡王，特进，观文殿大学士，太尉，东宫三少，冀、兖、青、徐、扬、荆、豫、梁、雍州牧，御史大夫，宗室节度使至率府副率之带‘皇’” 字者用之。一等：一十七张，晕锦褾韬，玳瑁轴色带；“观文殿学士，资政殿大学士” ，六尚书，金紫光禄，银青光禄、光禄大夫，左右金吾卫、左右卫上将军，节度、承宣、观察并用之。

《大绫纸》四等：

“一等一十五张，晕锦褾，两面拨花穗草大牙轴，色带；宣奉，正奉大夫，翰林学士，资政，端明殿学士，龙图天章宝文显谟、徽猷阁学士，左右散骑常侍，御史中丞，开封尹，六曹侍郎，枢密直学士，龙图天章宝文显谟、徽猷阁直学士，正议、通奉大夫，诸卫上将军，太子宾客，詹事侯用之。一等十二张，法锦褾，两面拨花细牙” 轴色，带。“给事中，中书舍人，通议大夫，司成、左右谏议大夫，龙图、天章、宝文、显谟、徽猷阁待制，大中大夫，秘书、殿中监，伯用之，一等一十张，法锦褾拨花常使，大牙轴色带。中大夫，七寺卿，京畿三路转运使，发运使，中奉、中散大夫，通侍大夫，枢密都承旨，祭酒，太常、宗正少卿，秘书、殿中少监，正侍、中侍大” 夫，入内内侍省，内侍省都知，诸州刺史，中亮，中卫大夫，防御、团练使，太子左右庶子，诸卫大将军，驸马都尉，典乐子，用之。一等，八张盘球锦褾，大牙轴，色带。七寺少卿，朝议，奉直大夫，左右司郎中，司业，开封少尹，少府，将作、军器监，都水使者，拱卫大夫，太子詹事，左、右谕德，左武、右武大夫，入内内侍省，“内侍省副都知，枢密承旨，副都承旨，诸房副承旨，起居郎，舍人，侍御史，左、右司员外郎，六曹郎中，朝请、朝散、朝奉大夫，京畿三路转运副使，诸路转运使，副使，知上州提举，三路保中，入内内侍省、内侍省押班，武功至武翼大夫，开封左右司录事，蕃官使臣，殿中侍御史，左、右司谏，正言，监察御史，和安” 大夫至翰林良医，男用之。内殿中侍御史，监察御史用九张，蕃官使臣用大锦褾背带，此其小异者也。

《中绫纸》二等：

一等七张，中锦褾，中牙轴，青带。诸司员外郎，朝请、朝散、朝奉郎，少府，将作、军器少监，诸位将军，太子侍读，侍讲，中亮，中卫、《左武》《右武》郎中，知下州，诸路提点刑狱，发运判官，提点铸钱，承议郎，武功至武翼郎，太子中允、舍人，亲王府翊善，赞读、侍读，符宝郎，太常中正，秘书、殿中丞，六尚奉御，大理正，著作郎，通事舍人，太子诸率府率，直龙图阁，开封府诸曹事，大晟府乐令，直秘阁、崇政殿说书，和安郎至翰林医正，用之一等六张，中锦褾，中牙轴，青带。奉议郎，七寺丞，秘书郎，太常博士，著作佐郎，国子少府，将作、军器、都水监丞，国子博士，大理司直评事，修武、敦武郎，通直郎，内常侍，转运判官，提举学士。

诸州通判，御史台检法官主簿，九寺主簿，亲王记室，阁门祗候，枢密院逐房副承旨，从义、秉义郎，太学、武学博士，开封诸曹掾，陵台令，两赤县令，忠训、忠翊郎，节度、防御、团练副使，行军司马，“太医正，太史局令，正、丞，五官正，翰林医官，辟廱博士，太子诸率府副率用之。”

《小绫纸》二等：

“一等五张，黄花锦褾角轴，青带。校书郎，正字，宣教郎，太常寺协律，奉礼郎，太祝，郊社大官令，律学博士，国子少府，将作、军器，都水监主簿，宣义郎，保义，成忠郎，大学正，录，律学承事，承奉、承务，承信、承节郎，门下、中书省录事，尚书省都事，三省枢密院主事，辟廱正、录用之。” 一等五张，黄花锦褾，次等角轴，青带。幕职州县官，三省、枢密院令，吏书出流外官，“诸州别驾、长史、司马、文学、司士、助教、技术官用之。”

凡宫掖至外命妇罗纸七种，分十等。《遍地销金龙》五
色罗纸二等。

一等一十八张，韬带，两面销金云凤褾，红丝网子，金样钑花涂粉錔，滴粉缕金花凤，大犀轴。大长公主、长公主、公主用之。一等一十七张，韬带，两面，销金云凤褾，红丝网子，金样钑花涂粉錔，滴粉缕金花凤子，中犀轴。贵仪、淑仪、淑容、顺仪、顺容、婉仪、婉容、内宰用之。

“《遍地销金凤子》五色罗纸”二等。

一等一十五张韬，带，销金凤子褾，红丝网子，金涂银粉錔，滴粉缕金云凤玳瑁轴，昭仪、昭容、昭媛、修仪、修容、修媛、充仪、充容、充媛、副宰用之。一等一十二张韬，带，销金盘凤褾，红丝网子，金涂银粉錔，滴粉金云凤玳瑁轴。婕妤、才人、贵人、美人用之。

销金团窠花，五色罗纸二等。

一等十张，《八答》晕锦褾韬，色带，紫丝网子，银粉錔，滴粉缕金葵花玳瑁。轴，尚仪、尚服、尚食、尚寝、尚功，宫正、内史，宰相曾祖母、祖母、母、妻，亲王妻，用之。一等八张，翠色狮子锦褾韬，色带，紫丝网子，银粉錔，滴粉镂金栀子花玳瑁轴。郡主、县主、国夫人，内命妇，郡夫人，执政官祖母、母、妻，用之。

销金大花五色罗纸一等。

七张，云雁锦褾韬，色带，紫丝网子，银粉錔，滴粉，镂金玳瑁轴。宝林御女、采女二十四司典掌，尚书省掌籍、掌乐主管《仙韶》用之。

金花《五色罗纸》一等。

七张，法锦褾韬，色带，紫丝网子，银粉錔，镂金玳瑁轴。郡夫人、郡君宗室妻，朝奉大夫、遥郡刺史以上母妻，升朝官母，诸班直都虞候、指挥使、禁军都虞候、军都虞候、御前忠佐母，蕃官母妻，诸神庙夫人，用之。

《五色素罗纸》一等。

七张，锦褾韬，色带，紫丝网子，银粉錔，大牙轴。宗室女，升朝官妻，诸班直都虞候、指挥使、禁军都虞候、军都指挥使、忠佐妻，用之。

凡内外军校封赠绫纸三种，分四等：大绫纸二等。

一等七张，法锦褾，大牙轴，青带。遥郡刺史以上用之。一等七张，大锦褾，大牙轴，青带。藩方指挥使、御史，前忠佐马步军都副都军头，马步军都军头，藩方马步军都指挥使用之。内带遥郡者，法锦褾，色带。

“中绫纸”一等。

五张，中锦褾，中牙轴，青带。都虞候以上、诸班指挥使，御前忠佐马步军副都军头，藩方马步军副都指挥使、都虞候，用之。内加至爵邑者，用大绫纸，大牙轴，大锦褾。

《小绫纸》一等。

五张，黄葩锦褾，次等角轴，青带。诸军指挥使以下用之。如加至爵邑者，同上。

凡封蛮夷酋长及蕃长绫纸两种，各一等。五色销金
花绫纸一等。

一十八张，“翠色狮子锦褾，法锦韬，紫丝网子，银粉錔，滴粉缕金牡丹花玳瑁轴，色带。南平、占城、真腊、阇婆国王用之。”

“中绫纸”一等。

《七张》法锦褾中牙轴，青带，藩蛮官承袭转官用之。

《大观》并归尚书省，政和仍归吏部，差主管官。建炎元
年，诏文臣大中大夫，武臣正任观察使及宗室南班
官以上给告，以下并给敕。三年，诏逐等依旧给告。绍
兴二年，诏四品以下官及职事官、监察御史以上官
告并用锦褾外，其馀官并封赠，权用缬罗代充。十四
年，始尽用锦。其后又诏内外命妇郡夫人以上，乃得
用网袋及销金，其馀则否。至二十六年，诏内外文武
臣僚告敕，并依《大观格》式制造，裁减吏额，共置二十
九人。淳熙十三年，又减五人。